方岳
元夕病中
家贫近市常喧啾，灯夕无灯冷於水。
罢参法喜深炷香，示疾维摩低隐几。
梅花相亲不余负，酒盏成疏竟谁使。
一生甘作痴冻蝇，百方莫趁追奔螘。
颇闻捷奏箭飞书，想见升平作市。
醉吹笙篴舞蛾眉，春入鼓鼙腾马耳。
落钗歼荡少年事，弹铗悲歌游侠子。
宁种松风眠隐居，自斸芝田餐甪里。
掉头尘土谁枉尺，过眼纷华不盈咫。
吾生如月浪中翻，人情得蜜刀头舐。
内观各自普光明，顿悟中生大驩喜。
紞如三喜雨声寒，睡思正浓姑舍是。